Vilniaus Jono Basanavičiaus progimnazijos

Direktorės Jurgitos Nemanienės

**METŲ VEIKLOS ATASKAITA**

\_\_\_\_\_\_\_\_\_\_\_\_\_ Nr. \_\_\_\_\_\_\_\_

(data)

Vilnius

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)  Progimnazija įgyvendino strateginį planą 2014-2018 m. Paskutinių strateginio plano metų veiklas įvykdėme remiantis Mokyklos 2018 m veiklos planu. Pagal strateginiuose dokumentuose suformuotas kryptis buvo pasiekti pagrindiniai rezultatai ir rodikliai: pagal aštuntokų nacionalinius mokymosi pasiekimus tapome antri Vilniaus mieste ir aštunti Lietuvoje tarp pažangiųjų Lietuvos mokyklų (žurnalas „Reitingai“ 2018 m., gegužė (57 psl.). **1 ir 2 tikslai:** „Kelti mokymo ir mokymosi kokybę bei Prancūzų kalbos kaip prioritetinės užsienio kalbos mokymo tobulinimą“. Kartu su Jono Basanavičiaus gimnazija ir VU Radio klubu įgyvendintas valstybės 100-čio projektas ,,Tiltas tarp Lietuvos ir kosmoso”, skirtas renginių ir įvairių veiklų ciklų įgyvendinimui per visus metus. Projekto kulminacijos metu įvyko tiesioginis ryšys su astronautais (vasario 14 d.) ir gyvos mokinių rankų grandinės tarp abiejų Jono Basanavičiaus mokyklų nutiesimas. Visų metų bėgyje vyko šimtmečio ir kosmoso tilto veiklos: tarpmokyklinės varžytuvės, mokslinės konferencijos, protmūšiai, viktorinos, parodos, atviros pamokos ir pan. Už projektą gautas Prezidentūros apdovanojimas, įvertinant indėlį valstybės 100-čio minėjimų renginiams. Modernizuojant pradinių klasių ugdymo turinį pamokose pradėtos naudoti matematikos EMA pratybos, įsigyti planšetiniai kompiuteriai, kuriuos pagal nustatytą tvarką dalijasi visi pradinių klasių mokiniai ir naudoja įvairiose pamokose. Pradėtas įgyvendinti informatika pradiniame ugdyme projektas, todėl kiekviena pradinukų klasė kartą per savaitę mokosi informatikos pradmenų per tam skirtą pamoką.  Įvykdyti integralių pamokų ciklai ir projektai, inovatyviais metodais ugdantys mokinių kompetencijas, pvz.: STEAM Projektas “Cooking is Fun”, audiovizualinis medijų projektas “Jaunasis pogrindžio knygnešys”, Kalėdinio prancūziško atviruko konkursas, integruotos įvairių dalykų veiklos pamokose ir po pamokų. Pradėtas įgyvendinti tarptautinis Erasmus+ projektas „Born to read“, kurio metu kuriamos anglų kalbos mokymosi metodikos, keičiantis patirtimi su kitomis projekto dalyvėmis šalimis. Įgyvendintas prancūzų kalbos tarptautinis projektas - Etwinning projet "Racont - moi ton pays à la découverte de la culture, des traditions, mais aussi du quotidien d'ici  et d'ailleurs". Vyresnių klasių mokiniams integruotos pamokos organizuotos FabLab dirbtuvėse, sudarytos galimybes vyresniems mokiniams ir pradinukams lankytis elektroninių technologijų būrelius. Užsienio kalbų ugdyme įgyvendinta eilė projektų: “Magic world of literature”, „Let’s learn together“, “Je lis et j’apprends le français”, Vilniaus miesto pancūziškų dainų festivalis “En avant la musique” ir kt., pagerinant mokinių komunikacines ir kultūrines užsienio kalbų kompetencijas.Sudalyvauta daugelyje konkursų: tarptautiniame konkurse „Kengūra“ ir respublikiniame konkurse „Olympis“, „Pangea“, „IT manija“ miesto matematikos olimpiadoje, užimtos pirmosios vietos respublikiniame „Mūsų eksperimentas“ konkurse, apdovanoti už geriausius pasiekimus nacionaliniame matematikos ir gamtos mokslų konkurse ir kt. Žurnalas „Reitingai“ 2018 m. gruodis Nr. 2 (10): Progimnazijų reitinge pagal olimpiadų rezultatus esame 3-ioje Lietuvos mokyklų vietoje (70 psl.). **3 tikslas** „Gerinti materialinę, techninę ir informacinę mokyklos bazę“ – apžvelgti metų veiklos užduotyse II skyriuje.4 $ **4 ir 5 tikslai** „Kurti bendruomenišką mokyklą ir Pilietiškumo, tautiškumo ir istorinės savimonės ugdymas”. Kartu su vietos bendruomene „Čiurlionio trikampiu“ įgyvendintas „Gamtinių ir kultūrinių objektų pažinimas artimoje aplinkoje“, kurio metu sukurta QR kodais pažymėta pažintinė trasa mokyklos aplinkoje ir Vingio parke. Kartu su vietos bendruomene trasa išbandyta, sukurti ir pritaikyti tyrimų gamtoje aprašai; Su vietos bednruomene „Čiurlionio trikampis“ įgyvendinti ir kiti mažesnės apimties projektai: “Prikelk daiktą antram gyvenimui”, „Medžių ambasadoriai“. Įgyvendintos visos ugdymo plane numatytos edukacinės dienos, sudarant galimybes mokiniams pažinti universitetų laboratorijas, muziejus, Lietuvos istorines vietoves, sportuoti ir varžytis visą dieną, keliauti į turistinius žygius, dalyvauti muzikos festivaliuose ir kt. Pradinukams sudarytos galimybes kartu su klase keliauti po nemokamus muziejus, panaudojant kultūros paso lėšas. Nuo šių mokslo metų pradžios kiekviena ugdymo diena pabaigiame bendravimo valandėle klasėje, kurios metu aptariami dienos pasiekimai, pabaigiami pamokų darbai, bendraujama su klasės mokytoja, padedant pailgintos grupės pedagogui. Pailgintos grupės pedagogai dirba aštuoniolikoje sukurtų visos dienos mokyklos pailgintų grupių. Įgyvendintos Lions quest „Paauglystės kryžkelė“ ir OLWEUS prevencinės programos, kurių poveikis matuojamas mokinių savijautos ir patiriamų patyčių gerėjančiais rodikliais. Pagal Sveikatos ir lytiškumo ugdymo bei rengimo šeimai programą per 2018 metus 1-8 klasių mokiniams organizuotos apie 200 pamokų ir kitų renginių ( psichoaktyvių medžiagų vartojimo prevencijos, sveikos mitybos, užkrečiamų ligų profilaktikos ir kitomis temomis). Pradiniame ugdyme pradėta įgyvendinti sveikatinimo programa visiems antrokams – pamokos baseine, siekiant visus antrokus išmokyti plaukti bei prisidėti prie sveikatos gerinimo.Įgyvendintas tęstinis „Žaliosios savaitės“ projektas: pradinių klasių mokiniai su tėvų atstovais ir mokytojais savaitei (ar kelioms dienoms) mokytis persikėlė į gamtą, kurioje įvyko prasmingas aplinkosauginių, pilietiškumo kompetensijų ugdymas ir bendradarbiavimo aktyvios veiklos. Progimnazijoje suarytos sąlygos tarptautinei studentų praktikai: stažavosi ir mūsų mokinių kompetencijas ugdė pedagogikos studentės iš University of Western Brittany bei La Rochelle universiteto stažuotojai. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 2.1. Organizuoti Vilniaus Jono Basanavičiaus progimnazijos strateginio plano 2019-2023 m. kūrimą. | Įtraukiant mokyklos bendruomenę parengti ir su suinteresuotais partneriais suderinti Vilniaus Jono Basanavičiaus progimnazijos strateginį planą 2019-2023 m. | Įvykdyti 2 mokyklos bendruomenės mokymai dėl strateginio plano kūrimo;Sudaryta darbo grupė strateginio plano projektui parengti;Parengtas ir suderintas strateginis planas su savivaldybe 2018 metų IV ketv. | Organizuotas strategijos 2019-2023 m. kūrimo pristatymas progimnazijos tarybai (sausis), planavimo darbai (vasaris), 4 mokymai mokyklos bendruomenės (2018-01-02ir03; 2018-04-05ir06). Įvykdyti strategijos kūrimo susitikimai, projektas pristatytas bendruomenei (Mokytojų tarybos (toliau - MT) posėdis 2018-10-04), tėvų komitetui (2018-11-22) ir progimnazijos tarybai (2018-12-04), pagal pastabas patobulinta ir išsiųsta savivaldybei derinti. |
| 2.2. Gerinti mokyklos infrastruktūrą | Kartu su Vilniaus vystymo kompanija suderinti mokyklos pastato renovacijos dokumentus ir sudaryti sąlygas bei įvykdyti priežiūrą renovacijos įgyvendimui | 2018 m. IV ketv. laiku ir kokybiškai įgyvendintas LAAIF programos projektas Vilniaus J. Basanavičiaus progimnazijos pastato atnaujinimas (modernizavimas). | Pagerinta mokyklos infrastruktūra, kartu su VVK įgyvendinus LAAIF renovacijos projektą „J. Basanavičiaus progimnazijos pastato atnaujinimo – moderinazimo darbai“ už 2000000 eurų; Rangovas UAB “Infes”.Iš mokyklos biudžeto lėšų nusipirkta pusė trūkstamų klasių durų.Dėl saugumo užtikrinimo, panaudojant paramos lėšas, įrengta vaizdo kamerų stebėjimo sistema bendro naudojimo patalpose ir mokyklos kieme. Gavus papildomą finansavimą iš savivaldybės įrengti ruletai visuose mokyklos languose. |
| 2.3. Modernizuoti mokymosi aplinką, kuriant inovatyvias ugdymosi erdves | Kartu su partneriais įrengti ir ugdymo procese naudoti modernias erdves (modernias laboratorijas, sales, kabinetus, mobilias technologijas)  | Įrengtos ir įveiklintos dvi STEAM mokslų laboratorijos mokyklos inovacijų parke (kartu su savivaldybe, tėvais, kitais rėmėjais)Įsigyta ir ugdymo procese naudojama bent 50 planšetinių kompiuterių (kartu su tėvų pagalba)Atnaujintos aktų salės ir sporto erdvės, panaudojant ES lėšas (kartu su VVK)Įrengta poilsio ir nusiraminimo erdvė mokiniams ir mokytojams – relaksacijos kambarys (kartu su J.Vienožinskio dailės mokykla) | Įrengtos ir įveiklintos trys STEAM laboratorijos: Fab Lab, gamtos mokslų ir technologijų pradinukams ir gamtos mokslų vyresniems mokiniams.Su tėvelio parama įsigyti ir pamokose naudojami papildomi nauji 51 planšetiniai kompiuteriai; iš projekto „Informatika pradiniame ugdyme“ įsigyti 15 nešiojamų kompiuterių.Įgyvendintas ES projektas J. Basanavičiaus progimnazijos efektyvumo didinimas už 300 tūkst. Eurų: renovuota sporto ir aktų salės, šokių studija, dalies aukštų koridoriai ir paradinė mokyklos foje. Rangovas UAB “Infes”.Panaudojant nuomos lėšas Įrengtas relaksacijos kambarėlis mokiniams, įtraukiantis į kitokią – atpalaiduojančią ir kūrybinę erdvę.  |
| 2.4. Organizuoti pradinių klasių ugdymo proceso modernizavimą, panaudojant IT, gamtos ir technologijų priemones, naujus ugdymo metodus | Pasiruošti ir pradėti įgyvendinti IT ir tiriamųjų darbų diegimą pradiniame ugdyme, diegti inovatyvius ugdymo metodus | Pradinio ugdymo ilgalaikiuose planuose įtrauktos IT ir tiriamųjų darbų veiklos;Visų pradinių klasių mokiniai bent kartą per savaitę turi galimybę ugdytis IT kompetencijas;Ne mažiau nei 1 tiriamąją veiklą per 3 sav. atlieka kiekviena pradinukų klasė;10 % pradinukų lanko STEAM būrelius mokykloje;Visų pradinių klasių ugdyme įdiegti mąstymo mokyklos (thinking school) metodai. | Nuo 2018 m. rudens IT kompetencijų ugdymas pradėtas taikant EMA matematikos pratybas  (kartą per savaitę)  ir organizuojama informatikos pamokėlė visose pradinėse klasėse (kartą per savaitę) - IT komeptencija ugdoma du kartus per savaitę. Pradėtas įgyvendinti UPC projektas „Informatika pradiniame ugdyme“.Virš 10 % pradinukų lanko elektroninių technologijų, programavimo, gamtos mokslų ir technologijų būrelius.Pradinių klasių mokytojai nuolat taiko mąstymo mokyklos metodiką, integruojant į visų dalykų pamokas. Kuriami dalykų portfolio, su mąstymo mokyklos žemėlapiais.  |
| 2.5. Gerinti ugdymo kokybę ir veiksmingumą | Tobulinti mokinių individualios pažangos stebėsenos ir ugdymosi pasiekimų gerinimo sistemą | Patobulintas vertinimo ir individualios pažangos tvarkos aprašas ir įgyvendinamas 70 proc. pamokų metu.Remiantis standartizuotų testų duomenimis suplanuotos ir pradėtos įgyvendinti ugdymo kokybės gerinimo veiklos. | MT poėdžiuose: 2018-02-01 ir 2018-06-15 aptarti mokymosi pažangos rezultatai, siejant su lankomumu, numatytos priemonės lankomumui gerinti;MT posėdžiuose 2018-03-15ir29 aptarti NMPP rezultatai ir parengti gerinimo darbai, sutarti individualios pažangos ir pamokos kokybės tobulinimo darbai. Įgyvendintos kelios dešimtys integruotų pamokų ciklų ir projektų, sudarant galimybes kelių dalykų mokytojams dirbti kartu, o mokiniams pažinti integralų pasaulį, integraliai mokytis kalbų, STEAM dalykų, ugdytis tarpdisciplinines kompetencijas. Pradėta dalyvauti UPC integruotų gamtos mokslų kurso išbandymo projekte.MT posėdyje 2018-04-26 nagrinėtos pamokos kokybės gerinimo priemonės, apsvarstytas Vertinimo tvarkos aprašo papildymas bei pamokos kokybės tobulinimas. MT posėdžiuose 2018-09-27, 2018-10-30 ir per metodines dienas 2018-12-28 nagrinėti vertinimo tvarkos aprašo tobulinimo darbai ir jų diegimas, pradėta įgyvendinti 80 proc. pamokų metu. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Sėkmingai įvestas etatinis mokytojų apmokėjimo modelis  | 70 % mokytojų dirba pilnais etatais, kiekviena 5-8 kl. turi po du auklėtojus: pagrindinį auklėtoją ir pavaduotoją, pradinės klasės turi informatikos pradmenų pamokėlę ir bendravimo valandėlę. Mokyklos bendruomenė palankiai priėmė etatinio apmokėjimo įvedimą. |
| 3.2. Įsigyta virtuvės įranga ir padavimo linija (Virtuvė bus surinkta per žiemos atostogas). Iš esmės parengtas maitinimo sąlygų konkurso projektas. | Įsigyta virtuvės įranga ir padavimo linija sudarys salygas konkursuoti ne tik turtingiems ir dideliems maisto gamintojams, galintiems savo įrangą nusipirkti, bet ir visiems norinties, užtikrinant vienodas galimybes. Maitinimo sąlygose numatyti konkursavimo kokybės kriterijai pagal ekonomiškai naudingiausią įkainį, bet ne pagal mažiausią kainą.  |
| 3.3. Laimėtas ir pradėtas įgyvendinti ES SF projektas NR. 09.2.1-ESFA-K-728-01-0054 „Matematinio mąstymo pasiekimų gerinimas STEAM ugdymo metodais formuojant  žaliąjį mokinių požiūrį“. | Pradinių klasių mokymo praktika susisteminta, parengiant metodinę medžiagą ir šia patirtimi pasidalinta su 5-is Lietuvos mokyklomis, pravedant mokymus ir konsultacijas. Pradinių klasių mokytojams sudarytos galimybės užsidirbti papildomą atlygį. |
| 3.4. |  |
| 3.5. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Komunikacines |
| 6.2. Darbuotojų motyvavimo ir pokyčių valdymo |

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**IV SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. Tęsti ugdymo kokybės gerinimą ir veiksmingumą | Pradėti taikyti specialieji metodai / moduliai ugdantys aukštesniuosius mąstymo gebėjimus.Tęsiamas mokinių pasiekimų vertinimo proceso tobulinimas.Sistemingai dalinamasi profesine patirtimi, vykdant mokytojų tarpusavio pagalbos projektą „Kolega – kolegai“. | 1.Visų dalykų daugelyje pamokų bent 10 % veiklų organizuojama aukštesniųjų mąstymo gebėjimų ugdymui, pritaikant skirtingų gebėjimų mokiniams.2.Išanalizuotas vertinimo aprašo taikymo veiksmingumas visų dalykų ugdyme ir parengti tobulinimo aspektai. 3.70 % pedagogų ne mažiau nei 5 kartus per metus pasidalino savo pamokos ar projekto patirtimi su kolegomis.4.Pradėtas įgyvendinti Pradinukai kiTaip projektas, įtraukiant visų ketvirtų klasių mokytojų keitimąsi klasėmis pagal pamokos turinį. |
| 9.2. Tęsti inovatyvaus ugdymo kultūros kūrimą mokykloje | Toliau vystomas inovatyvių, virtualių ugdymo metodų taikymas dalykų pamokose, neformaliame švietime; gamtos mokslų ir technologijų laboratorijos pradinukams, gamtos mokslų bei Fab Lab laboratorijų įveiklinimas ir naujų kūrimas.  | 1. Į dalykų ilgalaikius ugdymo planus įtrauktos ir vykdomos mokinių tiriamosios ir kūrybinės veiklos mokyklos laboratorijose sudarant iki 30 % STEAM dalykų turinio veiklų. 2.Įkurta nauja STEAM mokslų srities laboratorija. 3.Į neformalaus švietimo veiklas laboratorijose įtraukta 20 % mokinių.4.Praturtinta IKT mokyklos bazė (pradėtas 5-8 kl. aprūpinimas planšetiniais ar nešiojamais kompiuteriais– ne mažiau nei 31 naujas planšetinis ar nešiojamas kompiuteris)5.Tęsiamas informatika pradiniame ugdyme projektas, papildant naujais ugdymo metodais, programomis ir e-pamokomis. |
| 9.3. Plėtoti socialinių emocinių kompetencijų ugdymą, stiprinant mokytojų ir mokinių tarpusavio ryšius  | Prisidėta prie mokinių akademinių pasiekimų gerinimo ir atsparumo rizikos veiksniams ugdymo per socialinį ir emocinį mokytojų ir mokinių mokymąsi.  | 1.Pagalbos specialistų komanda išmokusi taikyti veiksmingus elgesio modelius ir to apmokiusi 20 % mokytojų, siekiant sukurti stiprius tarpusavio bendradarbiavimo ir pasitikėjimo ryšius tarp pedagogo ir mokinio.2.Pradėta diegti prevencinė Lions quest programa pradiniame ugdyme, apmokyti nauji 5-8 kl. auklėtojai.3.Sukurtas ir pradėtas įgyvendinti SOS skambučio projektas, panaudojant relaksacijos kambarėlio ir kitų mokyklos erdvių galimybes.4.Sukurtas edukacinių ir psichologinių užsiėmimų planas relaksacijos kambarėlyje, numatant galimybes mokinių nusiraminimo, susikaupimo ir kūrybiškumo poreikiams tenkinti.  |
| 9.4. Kurti saugią ir sveikatai palankią aplinką | Pagal galimybes pasirūpinta mokinių fizine sveikata: vaikų akių ligų prevencija, imuniteto stiprinimu per aktyvias fizines veiklas ir sveikos mitybos populiarinimą. | 1.LED šviestuvų pirkimas ir montavimas ne mažiau nei 10 kab.2.Mokyklos vidinio kiemelių zonavimas, šlagbaumo įrengimas, sudarant saugesnę mokinių fiziniam aktyvumui kurti aplinką. 3. Pasitelkiant įvairių dalykų ugdymo procesą ir mokyklos maisto tiekėją įgyvendintos sveikos mitybos dienos – 10 dienų per metus.4.Visos dienos mokykloje ne mažiau nei 1/3 ugdymo laiko mokiniai yra fiziškai aktyvūs per sporto būrelius ir sveikatos ar fizinio aktyvumo veiklas mokykloje ar mokyklos aplinkoje. |
| 9.5. Inicijuoti Basanavičius FM mokyklinio radio ir įrašų studijos projektą – pilietiškumo ir komunikacijos kompetencijoms ugdyti.  | Sukurta Basanavičiaus FM radio ir įrašų studija | 1.Radio įrašų ir studijos patalpos įrengimas.2. Įrengta radio įgarsinimo sistema mokyklos koridoriuose ir bendrose patalpose. 3.Įtraukiant mokyklos bendruomenę sukurtas pirmasis laidų transliacijos tinklelis, apimantis laidas pertraukų metu, po pamokų, šventinėmis dienomis ir kt. |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. Žmogiški faktoriai (nedarbingumas, kitos aplinkybės) |
| 10.2. Nepakankamas finansavimas; Buhalterinės apskaitos neįvykdyti apmokėjimai, laiku nesuteikta finansinės apskaitos pagalba. |
| 10.3. Teisės aktų kaita |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)